Werk Steve se 'stukkende' DStv-skottel dan nog? | Netwerk24
Die Afrikaanse sanger Steve Hofmeyr het Woensdagoggend op Twitter op Netwerk24 se artikel hier onder oor sy DStv gereageer. Hofmeyr sê in sy twiet dat as iemand regtig hul DStv stop, het hulle steeds 'n maand oor om DStv te kyk. Hy sê ook dat hy nie by die huis was nie en dat sy twiet bloot 'n reaksie op 'n advertensie vir die program Prontuit was.
* Hierdie artikel is bygewerk nadat Hofmeyr kommentaar gelewer het.
Die sanger Steve Hofmeyr het Woensdagoggend kommentaar op Netwerk24 se artikel gelewer. Foto: Twitter
Die Afrikaanse sanger Steve Hofmeyr wil weet hoekom hy steeds op die betaaltelevisiediens, DStv, se kanale bespreek word en daarop aangedring dat DStv hul boikot eerbiedig deur hom nie op hul kanale te bespreek nie.
Die Afrikaanse sanger Steve HofmeyrFoto: Instagram
Hofmeyr het Twitter aan die gons gehad nadat hy aangekondig het dat daar steeds op DStv se kykNet Verslag oor hom gedebatteer word.
"Hoekom is daar 'n debat oor my op DStv se MultiChoice-kanale? Ek dring aan op my boikot," twiet Hofmeyr.
Dit volg nadat MultiChoice, wat DStv bedryf, in April aangekondig het dat hulle enige inhoud van Steve van sy platforms verbied en verwyder.
DStv het besluit dat geen beeldmateriaal waarin Hofmeyr verskyn op hul kanale uitgesaai sal word nie en het voet by stuk gehou dat Hofmeyr geen blootstelling, hetsy flieks of reekse, op sy televisiekanale sal kry nie.
MultiChoice het toe gesê Hofmeyr se politieke standpunte stem nie ooreen met dié van die maatskappy nie.
Hofmeyr het gedreig dat hy regstappe teen DStv oorweeg en sy teleurstelling in DStv uitgespreek, maar ook toe besluit om sy skottel te "braai".
Hy het belowe om 'n begrafnis vir sy skottel te hou, waarna hy 'n video op sosiale media gedeel het, waarin hy wys hoe hy sy DStv kanselleer omdat hulle "rassisties" is, by "staatskaping betrokke is" en "vriende van die Guptas is".
My aanbod: 'n R10 000 kontantprys vir jou video waar jy dieselfde doen. Ons trek een gelukkige wenner teen 1 Junie 2019! Slegs op Facebook. (Lees meer by www.facebook.com/steve.hofmeyr)
A post shared by Steve Hofmeyr (@steve.hofmeyr) on May 2, 2019 at 10:00am PDT
Hofmeyr het daarna gewys hoe hy oor sy dekodeerder ry, waarna hy sy skottel van die dak af gegooi het en R10 000 belowe het vir die persoon wat sy skottel vernietig en 'n video daarvan op Facebook plaas.
Dit volg op 'n herrie by die kykNET-Ghoemas vroeër vanjaar toe Hofmeyr se benoeming vir beste musiekvideo vir "Die land" teruggetrek is nadat MultiChoice gedreig het om sy borgskap te onttrek weens Hofmeyr se betrokkenheid.
Twitter-gebruikers was vinnig om kommentaar te lewer oor Hofmeyr se plasing oor DStv en heelwat vrae is gevra.
Hoe weet jy word bespeek op DSTV? Wanneer kap jy jou ander TWEE skottels flenters? Jy belieg jou aanhangers...
— Esme (@Esme13598486) May 21, 2019
"Hoe weet jy jy word bespreek op DStv? Wanneer kap jy jou ander twee skottels flenters? Jy belieg jou aanhangers," het die gebruiker Esmé vir Hofmeyr getwiet.
Ja jyt mos jou decorder gebraai ????
— Selvin Hein (@HeinSelvin) May 20, 2019
Ene Nico het 'n foto geplaas en gevra hoe Hofmeyr dan van die uitsendings weet, terwyl Selvin Hein skryf dat Hofmeyr mos sy dekodeerder wou braai.
It could be this thing we call freedom of speech. Anyways how so you know since you smashed and braai'd your freedom of watching and listening?
— Sihle Ngcobo (@Ngcobo_NS) May 21, 2019
Sihle Ngcobo het vir Hofmeyr getwiet dat 'n besprekingspunt vryheid van spraak is, waarna hy gevra het hoe Hofmeyr weet hy word bespreek, as hy sy vryheid van kyk en luister gebraai het.
How do you know abt it, I thought you destroyed your dish
— Angus Norkie (@anorkie95) May 21, 2019
"Hoe weet jy? Ek dog jy het jou skottel vernietig?" vra Angus Norkie, terwyl Martin Laubscher vir Hofmeyr laat weet het dat hy "debatteer" verkeerd gespel het.
"Ek dog jy het jou lidmaatskap gekanselleer? Uitgevang!" laat weet Anton de Waal.
I thought you cancelled your subscription? Busted! @MultiChoice #steveHofmeyer
— Anton de Waal (@crayfishhunter) May 20, 2019
Talle van Hofmeyr se ondersteuners het egter vir hom in die bresse getree en laat weet dat hulle ook hul lidmaatskap gekanselleer het en hom ondersteun.
How did do know?? pic.twitter.com/apnS8joUrz
— Nico (@nicodem001) May 21, 2019
— Martin Laubscher (@TopsideMartin) May 21, 2019
How did u know I thought u slashed yours moes????????
— Kelebogile (@Kelebogile_Dton) May 21, 2019
Meer oor: Dstv | Multichoice | Steve Hofmeyr | Suid-Afrika | Vernietig | Afrikaans | Boikot | Ghoemas | Braai